OpenLLM-France/wikimedia huggingface dataset:
# Groeg ann néer stoup

Oberennoù damheñvel pe handelvoù all zo ivez, gwelout Gwreg an neer stoup.
| ◄ Ann tiad bugale | Groeg ann néer stoup | Sant Keuneuden ► |
Ma fried ’zo neer stoup,
 Me hen carje euz ar groug,
 Incardet he vouëllo  War vego ma incardo !
Hola, ho ! ho, ho, ho ! oh, la, la !
 Iannic a lavare
Da Jannedic, deuz ar beure :
 — Gwech-all, te oa Mamzel-an-neud,
Breman, te ’zo Mamzel-neubeud.
 — Tawet, Iannic, et da gousked, Me rei ar pez n’am eus ket grêt ;
 Me allumo ma boujienn,
A neo out-hi ma c’hudenn.
 — Hennès ’zo dit eun diare :
Te renco labourad en dez,
 Peautramamt am bô divit Muioc’h a goll ’get a brofit.
 Ann dewarlerc’h, ha beure mad,
Crog n’ he c’helliel, da labourad :
 Arriout he c’hommer neuze,
(Unan bennac a ve bemde) :
 — Terrupl, emei, oc’h beure mad
Crog ’n ho kelliel, da labourad !
 — Na vet ket estonet ouz-ze,
Oblijet-on gant ann den-ze.
Azeet, commer, ’n ho coaze,
’Wit ma contin d’ac’h ma doare.
 Breman, ’mezhi, ma c’hommer gês, Am eus da gerc’had dour’ ha lès ;
 Ha goude, ’vel m’ouzoc’h er-fad,
A vo al lès da ribotad ;
 Ha c’hoaz en-bezr a làro Jann,
C’hoaz a laro n’am bô grêt mann ;
 C’hoaz a laro n’am bô grêt mann,
Me o nea hep paouès tamm.
 — Mar gout er vuhe-ze gant-han,
Tap eur boud linad d’hen fouettan,
 Ha p’as cuelo o tont en dro,
Mar n’ê ket ewidout a tec’ho.
 — Me n’am eus eur gir da rannan,
Rac ziouas ! n’on ket ewit-han,
 Ha ma vijenn bet, pell-a-zo
N’a ket commander ac’hanon.
 — ’Bars er vuhe-ze hec’h omp tout,
C’hoaz ’m emp bac’hado war hon chouc.
 — Pa oan iaouanc ha dizoursi,
Me am boa couraj da dimi ;
 Me oa eur plac’h à la bel-feu ;
Breman p ’on dimezet, ’m eus keun.
 Me zonje d’in, pa dimêjenn,
Vije de vestrès hec’h ajenn ;
 Vije da vestrès hec’h ajenn,
Ha paket ma fenn en dorchenn.
* ↑ Une autre variante commence ainsi:  Me ’m eus eun den en Louargat, Na oar na arad na charread ;  Bemdez pa arri ’bars an ti, C’houlenn ma dewez digan-in.
* ↑ La torchenn est une espèce de corbeille de paille tressée, a fond plat, qu’on place sur les pierres de l’âtre et où s’asseyaient les femmes pour donner le sein aux enfants et leur chauffer les pieds ; cette expression équivaut à : Et me voilà dans le sac !
# Groeg ar c’hivijer

Oberennoù damheñvel pe handelvoù all zo ivez, gwelout Gwreg ar c’hivijer.
| ◄ Aliettic Ar Palefre | Groeg ar c’hivijer | Eur zon cloarec ► |
Guech-all a zo bet eun amzer E carrien me parrous Kemper,
 Hac hi c’harrien fidelamant, Dre ’m boa en-hi eur vestrès coant.
 P’oan o retorn a Vontroulès, Me ’clewet comz euz ma mestrès ;
 Me ’clewet unan o lâret : — Mestrès ’n den-man ’zo dimezet ;
 Dimezet è he vestrès coant D’eur c’hivijer euz a Wengamp.
 Ha me kerkent hac o lâret ’C’h ajen da Wengamp d’hi guelet ;
 Lâret ec’h ajen da Wengamp, Ewit guelet ma dousic coant...
 Pa oan war baveo Guengamp, Me ’welet ma mestrès ’n hi c’hambr;
 Me ’welet ma mestrès ’n hi c’hamhr, Diraz-hi mezelour ardant.
 Ha me da lavaret d’ezhi N’ajen ket ’n hi c’hambr da gomz gant-hi ;
 Ma carrie diskenn war ar pave Me gomzje out-hi, hep dale...
 — Ma mestrès, d’in-me lavaret, Ha gwir ar c’hezlo ’m eus clewet ?
 Ha gwir ar c’hezlo ’m eus clewet ? Mar d’è gwir oc’h c’hui dimezet?
Mar d’ê gwir oc’h-c’hui dimezet, Ma goalenn d’in-me a rofet,
 Rac an arc’hant, an aour melen N’int ket ouz groeg kivijerrien.
 — Cloarec iaouanc, ma escuzet, Eun dengentil eo am eus bet.
 — Hac a ve dengentil ha nobl, ’Man he lojen war vord an od ;
 ’Man he lojen war vord ar ster, Henval ouz hini eur c’hivijer.
 ... Ar wreg iaouanc a lavare, Er gêr d’he mamm, pa arrue :
 — Itron Varia ar Folgoat ! Penos c’hallo ma c’halon pad ?
 Penos c’hallo ma c’halon pad, ’Santout c’houez lezr gant he zillad ?
 — Tawet, ma merc’h, na oelet ket, Perc’hen an aour oc’h eus-c’hui bet ;
 Perc’hen an aour hac an arc’hant, Hac ar c’hloarec n’ê nemet coant !
 ... Et ê ’r c’hivijer da Landréger, Me garje biken na deufe d’ar gêr !
 Na oa ket he gir peur-lavaret, Eul lizer ’n he dorn ’zo digasset.
 Digasset lizer d’ezhi d’ar gêr, Da lâret oa marw ar c’hivijer.
 ... Ar c’hloarec iaouanc a lavare. En cambr he studi, eun de a oe :
 — Eun dra a newez ’zo c’hoarvezet ; Ter feillen em Ieor a zo breignet;
 Ter feillen ’zo couezet d’an douar, Intanvezet ê an neb am c’har !
 Eomp da Wengamp d’hi eureujin ; Intanvezet ê ’n neb a blij d’in !
# Groeg person Duault

| ◄ Merc’hed Caudan | Groeg person Duault | Abat Plounevez ► |
Eur valis vraz hac eun ankenn
A zo etre ar vêleïenn,
 ’Baoue m’ eo lanset ann decret
A rencont caout peb a vroeg.
 Permeti ’ra ann Nation
Hen dô ar person eun itron ;
 Ia, ken gwir ha ma lavaran,
M’hen dô ’r Person Mariannan.
 Mariannan, ar feumeulenn,
C’hui a zougo ar zoutanenn ;
 Labour ho pô, Mariannan,
Da gerc’had dour ha da gannan,
 Da walc’hi ar pec’het mignon
A zo anjandret ’n ho calon !
Neb a welje ar c’hure born,
Boutaillad gwin ruz en peb dorn ;
 En peb dorn boutaillad gwin ru,
Vont etrezec ar Voustevu ;
 Vont erezee ar Voustevu
Da welt he eontr, ar c’hure du !
 Ar c’hure du a lavare,
’Bars en Gwengamp pa arrue :
 — Ha c’hui ho pe ar gomplezans Da gana d’in zôn ann noblans ?
 — Zon ann noblans na ganin ket ;
Bâl ar vêleïen sermantet ;
 Bal ar vêleïen sermantet
A ganin d’ec’h-hu, mar caret...
 Sellet a dreon, sellet arôc,
Me eo zur groeg person Duault.
Chanté par Marie-Anne Le Noan. — Duault.
# Groeit er mad

| ◄ Ag er seih-péhet Capital | Groeit er mad | Ag er guettan Gourhæmèn  ► |
DÉsquein e rér démb a vihan é ma é virét Gourhæmeneu Douè é tiscoamb en hun nès er Garanté a Grechéneah. Rac eit carein Doué, ne faut quet m’hur bou quin volanté meid é hani, ha réd-è gobér er péh e ordrén. Doué en dès reit temb dêc Gourhæmèn, e omb obligét de virèt idan boén a zannation. Mar fal deoh arrihue ér vuhé éternel, é-mé hur Salvér, mirèt er Gourhæmeneu : ha pihue-benac e dorr unan hemb quin a nehai dré ur péhet marvel, e vou dannét, ma ne ra pénigèn ag é faute quênt merhuel. A hanamb hun hunan n’en domb quet capabl de virèt Gourhæmeneu Doué : mæs guet er secour ag é hræce ni e eèll ou mirèt ol, ha Doué ne refus quet é secour d’er-ré er goulèn a galon : rac èl ma lar er Honcil a Trante ar-lerh S. Augustin, » Doué ne gommand quet treu impossibl ; mæs a pe gommand, ean hun avertiss d’obér er péh e eèllamb, ha de oulèn guet-t’ou secour eit gobér er péh n’eèllamb quet a hanamb hun hunan, hac ean hun assist eit ma heèllehèmb donnèt de bèn ». Én tair-hettan ag er Gourhæmeneu-ze é ma comprênét hun obligationeu é quevir en Eutru-Doué, hac ér feih-aral, hun obligationeu é quevir en Nessan. Jesus-Chrouist en dès memb larét é ma comprênét tout el Lezèn hac ol er péh en dès larét er Brofætèt, ér Ourhæmèn en dès reit Doué demb d’er harein ha de garein en Nessan. Éxpliquét hun nès er Ourhæmèn-ze én articl ag er Garanté a Grechéneah ; rac-ce ne hum arrestehèmb quet paud amen ar er poènd-ce. Quênt commance en éxplication, remerquet mat penaus ag er Gourhæmeneu é general, lod e gommand, ha lod e zihuèn ; ha peb-Gourhæmèn é particuliér e gommand hac e zihuèn un dra-benac. Ind e oblige d’obér er mad, hac e zihuèn gobér en droug ; ha chetui en differance e zou itré-dai revè ma hordrénant pé ma tihuènnant : revè ma tihuènnant, ind e oblige perpet, é peb-momand ha circonstance ; rac péhein e zihuènnant ; ha jamæs n’en dai permettét offancein Doué. Mæs revè ma commandant, n’obligeant quet perpet hac é peb-circonstance ; rac ne vér quet é peb-momand hac é peb-circonstance ér stad hac én accomod d’obér er mad e ordrénant.
# Grès mat, Pier !

| ◄ Pardon Keluèn | Grès mat, Pier ! | Kapitén Sant-Maleu  ► |
* Diskan :
* 1. Grès mat, Pier, galand, galand,
* Grès mat, Pier, mar d’oh koutant,
* 2. Ketan ’boé choéjet me hani
* Oé ér filaj én Normandi ;
* 3. Mé oeit ha goulennet geti :
* Plahig, ha diméet oh-hui ?
* 4. Hi me reskond él ur verh vat :
* Marù é me mam, marù é me zad :
* 5. Mes, bout ma on enevadéz,
* Saùet zou goard d’er vinouréz ;
* 6. Ha mar fal d’oh hui me havet,
* Konz doh men goard e helleet.
* 7. — Dématoh hui, tud en ti-man,
* Kerklous d’er bras él d’er bihan.
* 8. Ha d’oh, boulom, étal en tan :
* Men ’ma er vinouréz dré-man ?
* 9. Mar dé er vinouréz ’glasket
* D’oh ket deit mat eit hé havet
* 10. E ma én hé hanbr é kousket
* Ha hi e lar ne saùou ket…
* 11. Ha hi e lar ne saùou ket
* Ken ne soñnou kloh en Drinded ;
* 12. Pe skoei en héaul ar en trezeu,
* Ma huélou lasein hé boteu ;
* 13. Ma huélou lasein hé boteu,
* Ha displégein hé seienneu
* 14. Eit mont d’en han d’er pardonieu
* Ha de valardé d’er festeu !…
# Groac’h al linad

| ◄ Kemenerrienn Langoat | Groac’h al linad | Son ar botoer coat ► |
Arsa eta, ez an da em lacaët caër !
Me gred ’z on eur pôtr brao, ewit eur mesaër.
 Met breman, pa medi ma loened o peuri, Am eus c’hoant da vonet eun tu da bourmeni.
 Coulscoude pa deuan da em gonziderin,
Am eus eur vicher fall, pini na blij ket d’in,
 Rac falla da vicher a gement a gavfet,
Eo mesaër ar zaout, ar moc’h, pe ann denved.
 Me ho c’hasso d’ar gêr hac ho laco er porz,
Hac ho losco eno, na roan ket a forz ;
 Ha neuze me iello da weled ma mestrès,
En defot hi weled me hen em gav diès.
 Pa, zan da wel’d merc’hed, hol a lavaront d’in :
— Sellet pôtric ar moc’h ! ober ra d’in c’hoarzin !
Coulscoude ar merc’hed em c’halon a garan,
Mui ewit kement tra a zo ’bars ar bed-man.
 Me am eus eur vestrès hac a zo diread :
Evel diou voul c’hillo ez eo he daoulagad ;
 He muzel estonuz, he geno ’zo eur forn,
Ha, war ma fe, he fri ’zo kement ha ma dorn.
 He diou-c’har ’zo gwenvet, he zreïd a zo scarbet,
He c’horf ’zo teo ha bezr, he bisaj picotet.
 Honnès ’zo eur plac’h vrao, herve ma zantimant,
Rac honnès ’zo ezet, ’wit-hi na eo ket coant ;
 Hac ewit kement-se me hi c’har dreist peb-tra ;
Pa welan anezhi, me am be calz a joa.
 Ha me iello breman ewit hi zaludin,
Neuze me a welo penoz a raï ouzin.
 Dleout a ra bea ravisset ma speret,
Rac me ’zo eun den brao, na pa ven em wisket ;
 Ewit-on da veza mesaër ann denved,
Me na dlean foueltr tra da nicun war ar bed.
 Lâro neb a garo, pa ven em gempennet,
Na on ket divalo ! — Ia, rèd eo d’in monet...
 Annaïc ar Loarer, ar vesaërès saout,
Honnès eo a blij d’in, hac a rencan da gaoud.
 Coulscoude eur vatès a zo ’bars ann ti-man,
Hac a blij d’in ive, pa hi c’honzideran.
 Coanta da blac’h iaouanc ! Daoust-a be-lec’h ez eo ?
Me a garrie awalc’h beza en he graso...
 Met me wel Anna o tont : brema nin a gomzo ;
Hac a welin hac hen blijo d’eï ma c’homzo.
 — Demad d’ac’h, ma mestrès, oh ! ia, a galon vad,
C’hui a zo war ar bed plijadur ma lagad.
 Oh ! ia, groac’h al linad gant ann hol on hanvet,
Ar vraoa feumeulenn a gement ’zo er bed ;
 Me a zo, a dra zur dimeuz a galite ;
Ma mamm oa bastardès, ha me a zo ive !...
# Plac’hed Lezardreo

| ◄ Son ann Doganed | Plac’hed Lezardreo | Merc’hed Lokenole ► |
* Kerse vo gant plac’hed Lezardren,
* Gand ho rotoukiou falira-dondaine
* Kerse vo gant plac’hed Lezardren
* Ma na gall ar mare bean krenv ;
* Gand ar batimancho ’vond ez traou
* Gand ho rotoukiou...
* Gand ar batimancho ’vond ez traou :
* Ze a rai di-out-he kalz a c’haou.
* Merc’hed Lezardren a doug dustu
* War ho barlenn davanchero ru ;
* Hag en ho c’herc’hen a ve chalio,
* Ha rubanet ho botoio ;
* Ha rubano war ho boto tout,
* Lec’h na dleje bean ’met neud stoup.
* Ari zo ’nn dimezelig er ger,
* Na n’e karget d’ez-hi he faner :
* — Ma karjec’h, Janed, na vije ket,
* Bean chomet er ger, pa oac’h pedet,
* — Me ’ro ma malloz d’ann dud-a-vor :
* Ar re-zeo ’n euz kollet ma enor.
* ’A m’am euz bet me me kotillon c’hlaz.
* Barz en bord ann od me he goneaz,
* Nag o tizrei ma c’hein d’ar ieol glaz
* Ha ma bijez da veg ar groaz. —
Chanté par Antoine Le Morvan, couvreur en ardoises, de La Roche-Derrien.
# Plac’hed Perroz

| ◄ Ann Eskennour | Plac’hed Perroz | Kouignaoua ► |
* O tond euz a Sant-Ervoan
* O tond euz ar pardon,
* Kent distrei da Vezou-Bran
* E korn eur park melchon,
* Oa eur potr koz ’vel toso,
* O tond euz ar pardon,
* A zeet war he voto
* E korn eur park melchon.
# Piv a laro, kristenien

Oberennoù damheñvel pe handelvoù all zo ivez, gwelout Piou ’lavaro, kristenien.
| ◄ Peden ar Pab Leon XIII da Z. Josep | Piv a laro, kristenien | Me oar e chomet noz ha de ► |
1. Piv a laro, kristenien, pegouls eo bet krouet, Gant Doue Ol-c’halloudek au Ele beniget ? Arog ar mor ; an douar, an astrou lugernus,
E kanent o meulodi D’an Dreindet glorius
Diskan. Elet Doue, Elet eürus. Disket d’imp serviji Jezus : Veldoc’h ezomp e vugale, An Env a zo hon bro ive.
2. Gwelet o deuz an douar o kemer e dachen, An heol o skuill warnezan e gentan sklerijen ; Dirag he e tibabaz Doue ar pri melen. A benini e temzaz memprou ar c’hentan den.
3. Skrijet o deuz pa gouezaz Adam en e bec’het, Ha pa redaz goad Abel gant dorn e vreur lazet, Pa glevjont o tidarzan ar gurunou spontuz, Hag an diluj o tiruill war ben an dud kabluz.
4. Ouz Abraham e Mambre liez o deuz komzet, Gant Moïzez en dezert pell o deuz baleet, Tridet o deuz pa gane David ha Zalomon, Ha pa c’harme Jeremi war lein mene Sion.
5. Eun El a zisrevelaz d’ar profet Daniel Pegouls e tlee Jezuz ha genel ha mervel, Eun El a c’henchaz Tobi euz Niniv da Rajez ; Isaï hag Eliaz a veve en o zouez.
6. Pa oe ganet hon Zalver, uz d’e graou, pad an noz, O moeziou flour a zone zoniou ar Baradoz : Pare kement a vurzud e pep lec’h hen c’heuillent, Pa varvaz, war ar C’halvar, tal e groaz e klemment.
7. He lemmaz ar men poner a stoufe war e ve, A stravillaz ar goardou pere hen diouale ; Epad ma pigne d’an Env beteg e dron uc’hel, Daou El a zisc’hlac’hare kalon an ebestel.
8. Uz d’an Iliz katolik e ninjont a vanden, Er peoc’h evit he miret, er brezel d’he difen : Iudal a ra warnezi Satan hag ar re fal ; Harpet mad eo a belzo, n’heller ket he finval.
9. An dud varo deiz ar varn ganthe a vo galvet, Hag e traouien Jozaphat a bep tu dastumet : He stlapo kreiz an ifern diaoulou ha re-daonet. He dougo d’ar Baradoz ar gristenien zalvet.
10. Neb a gar a zo karet : neb a bed, zikouret ; N’euz nikun war an douar hep eun El d’e viret : C’heuillomp e ali bepret, hep ober poan d’ezan, Hag er Baradoz ive e vimp eüruz ganthan. Amen.
K. G.
# Plac’hic Lanhuon

Oberennoù damheñvel pe handelvoù all zo ivez, gwelout Plac’hig Lannuon.
| ◄ Perrina Coat | Plac’hic Lanhuon | Ar bassagerès (gwez kenta) ► |
Ehars en kêr Lanhuon a zo eur plac’h iaouanc Hac a deuz tri amourous da bere a deus c’hoant.
Ar c’hentan zo piquer-min, egile zo toër, Egile zo quiginer, da heman eo an affer.
Me am eus roët d’ezhi boutou diou wec’h griet. Me a garrie, coantennic, beza ganeoc’h cousket.
Deut-hu ganen-me, Monic, deut-hu ganen d’am zi, Na pô netra da ober, nemet em bourmeni.
M’ho lacaï en eur guele ebars en tal an tan, Dindan tapisso voulouz, linsellio lien moan ;
Hac eun aval orangès vô a bep corn d’ezhan, Hac eur rossignol bihan war-c’hore o canan.
Me ho lacaï ’n eur gador ebars en toul ma dor, Lec’h ma welfet al listri o vragal war ar mor...
... Me ’wel arri al listri, hac hi stignet en du. Aotro Doue ! ma Doue ! Intanvez ez oun sur !
— Tavit, tavit, Monic, tavit, na ouelet ket ! Ho pried a zo marv, ’zo marv ha douaret ;
Ho pried a zo marv, zo marv ha douaret, Dindan ar marchepied, en iliz an Drindet...
M’oc’h eus c’hoant da glevet piou hen eus gret ar zôn, M’ê eun toër iaouanc, euz a gêr Lanhuon.
# Plac’hig Lannuon

Oberennoù damheñvel pe handelvoù all zo ivez, gwelout Plac’hic Lanhuon.
| ◄ Perrina Koad | Plac’hig Lannuon | Ar Basajerez, gwez kenta ► |
* Ebarz en ker Lannuon a zo eur plac’h yaouank
* Hag he deus tri amourous da bere he deus c’hoant.
TRADUCTION. — Dedans la ville de Lannion est une jeune ﬁlle — Et qui a trois amoureux dont elle est éprise.
Chanté par Maria Raoul, Port-Blanc.
* Du-ze, en koste Treger, a zo eur plac’hig koant,
* He deus tapet ar bilhet.
* Tire de la, la la la o, la la la la lenig,
* War gouste eur mignon.
TRADUCTION. — Là-bas, près de Tréguier, est une fillette jolie, — Qui a attrapé le billet, — Tire de la, etc. — A côté d’un ami. (?)
Chanté par Anna Blanchard, Plounevez-du-Faou. Phono F. Vallée.
N. B. — Ce couplet n’est pas clair. Les suivants — recueillis par M. Vallée — suivent assez fidèlement la leçon des Soniou.
# Plac’hig ann Douar-Newe

| ◄ Ronde | Plac’hig ann Douar-Newe | Logodennik ► |
* Plac’hig euz ann Douar Newe,
* ladira la la la la la
* Plac’hig euz ann Douar Newe,
* Hag en e brao bea aze ?
# Plac’h Sant-Riwall

| ◄ Marc’harit al Leur-gêr | Plac’h Sant-Riwall | E baperou en noaz pe Ibil ar bragou bras ► |
* Ti ar Boudiged
* Pe ar C’horriked
* A zo war ziskenn
* Hent ar menez Gwenn.
* Di an dud diroll,
* Dare d’en em goll,
* Hervez hon tud koz,
* Ganl an Drouk-spered
* A veze stlejet
* En eun dans padus
* Ha meurbet drastus.
* Eun hevelep avel-dro
* ’Guitaer hanter-varo,
* Ha, gwasa ’zo d’an den,
* Kondaonet da viken !
* Ma n’em c’hredit,
* Selaouit :
* Eur plac’h eus ar re goanta,
* Ouspenn ar binvidika,
* Aet da bardon Brenniliz,
* A zisprizas an iliz.
* En eur ober mil buhez
* E tremenas he devez.
* Gant eur c’horrigan,
* ’N eur waremmad lann,
* Ez eas da goania,
* O Itron Varia !
* Goude e tansas,
* E lammas !…
* Antronoz vintin,
* E troad eur bod pin,
* Tost d’eun ti balan,
* En em gavas dialan…
* Parrosianiz Sant-Riwall,
* Eus ho pro ’z oa ar plac’h fall !
* Pa voe en-dro d’ar gêr,
* E klevas he fater.
* Chom a reas digas ha dilavar
* Dirak he zad, labourer-douar.
* Eun den en e stad
* A oa da glemm mad :
* Karget da urzia eur bugel didalve
* E pep tu, e pep lec’h mezus he bale.
* E drubuilh, siouaz, echu n’ez oa ket :
* Bemde e weled e verc’h o kerzet
* Er gwaremmou,
* Er yuniou.
* Eur zadorn, he daoulagad fero,
* Ne lare nemet komzou c’houero.
* En eur drouk-pedi,
* En eur vallozi,
* E krias :
* « Mallaz !
* « Dre an drein ha dre an drêz,
* « Dre ar siminal er-maez !… »
* Kerkent e tisparisas,
* ’Keit ha ma rêd sin ar Groaz…
* Er vro,
* Tro-war-dro,
* Er menez,
* E yun Elez,
* E weled eur skeudenn
* En devalijenn ;
* En ti, e kêr e renas eun hevelep spont
* Ken na grede den na mont na dont.
* Bep sizun, d’ar zadorn,
* War-lerc’h konchou born,
* Ar plac’h kêz,
* Gwechall leun a furnez,
* A gerze d’he dizurziou.
* ’Vit he zud pebez poaniou !
* A bell ne vevas,
* An diaoul he sammas…
* Setu termen pep buhez fall !
* Dalc’homp sonj eus plac’h Sant-Riwall.
# Plac’hig Koad-Rouan

Oberennoù damheñvel pe handelvoù all zo ivez, gwelout Plac’hic Coat-Rouan.
| ◄ Trubuilho an dud dimezet | Plac’hig Koad-Rouan | Gwreg an neer stoup ► |
* Gwechall, pa oan en Koad-Rouan,
* Julik ar Ververo !
* Me n’valeen ket va unan
* Chilivertonti, chilivertonton !
* Julik ar Ververo,
* Daoulagad ar c’houil dero !
TRADUCTION. Autrefois, quand j’étais a Bois-Rouen — Julik le Ververo ! — Moi je ne marchais pas [à pied] toute seule — Chilivertonti, Chilivertonton ! — Julik le Ververo, — Les yeux du hanneton de chene.
Entendu à Pontrieux.
N. B. — M. Francis Even, en Trégor, et M. l’abbé H. Guillerm, en Basse-Cornouaille, ont recueilli des versions à peu près identiques à celle qui précède. Une version du Léon, également notée par M. Guillerm, en diffère surtout par la mesure (6 8 au lieu de 2 4).
* « Pell-zo amzer ’ven me dimêt,
* Paneve aon a wall bried. »
* « Mar peus c’houi aon a wall bried,
* Ma dous Janed, Ma c’hemeret ! »
TRADUCTION. — « Il y a longtemps que je serais mariée, — N’était la peur d’un mauvais mari. » — « Si vous avez peur d’un mauvais mari (d’être mal mariée), — Ma douce Jeannette, prenez-moi ! »
Noté par M. l’abbé le Besco, Sainte-Tréphine. Communiqué par M. F. Vallée.
* Gwechall, pa oan en Koad-Rouan,
* Vive la joie, vive la joie !
* Gwechall, pa oan en Koad-Rouan,
* Me ne valeen ket ma unan.
TRADUCTION. — Autrefois, quand j’étais au Bois-Rouen — Vive la joie, vive la joie ! — Autrefois quand j’étais au Bois—Rouen, — Je ne marchais pas toute seule.
Chanté par M$^{me}$ Vetel, Plounevez-du-Faou. Phono F. Vallée.
# Pipi an Divead

| ◄ Caz Pipi | Pipi an Divead | Ar veuc’h laër  ► |
1
Pipi a zo eur goas nerzus Eur potr gadal ac ebatus Mez pladennec vel eun azen Rac pa vez en tal va c’hichen Ne voar nemed huanadi, Peguen divead eo Pipi!
2
Ne ve ket red dezan goulen Mar c’huezfe varnon e coëfen, Mœs eur gomz demeus va gueno Pe dan hirra eur c’houpl pocko Zo en tuont dhe gontenti, Peguen divead eo Pipi !
3
Eun devez ma voamp o toma E laras din, en eur ruya : Guelet a rer laç o lezrou Izellet eun tam o proziou Pe me scampo er maës an ty ! Peguen divead eo Pipi !
4
Diczul em c’havas cousket mad A c’hed va c’horf e corn eur prad Na petra rez Pipi gouër Nemet dic’haloupat dar staër Da guerc’het dour dam difuni, Peguen divead eo Pipi !
5
Eur noz ne voa nemet hom daou (Me vo devet ma laran gaou) E chanças dar goulou mika, Mez deuz a ze lec’h profita E tiredaz d’hen allumi, Peguen divead eo Pipi !
6
Eur veach-all dezan e laren Penos lies e c’hancoëen, Prenna dorojou an antre : Tauled pled mad, mezan, deus-ze Rak dont alfe al laer en ty, Peguen divead eo Pipi !
7
Eun de ma voa dezan tomet E c’harlinkas din va morzet A me raklal de briata. Aiaou! mezan, c’hed dam mouga Mo ped en graç dam vardouni ! Peguen divead eo Pipi !
8
Em gourve, indan eur voën fo Voan e sellet deus an deilho ; Kerkent va guenoëc ive Zo nem astennet vel eul loue Em c’hichen vit o c’hontempli. Peguen divead eo Pipi !
9
Paotred yaouank pa c’hoanteffet Gounit kalounou ar merc’het Pa zel ar plac’h eus an deilho Choui dle sellet eus ar grio : A neuze ne laro ket hy : Peguen divead eo Pipi !
# Plac’hic Coat-Rouan

Oberennoù damheñvel pe handelvoù all zo ivez, gwelout Plac’hig Koad-Rouan.
| ◄ Trubuillo ann dud dimezet | Plac’hic Coat-Rouan | Ar c’hloarec dimêt ► |
Gwech-all, pa oan en Coat-Rouan,
Me n’ valeen ket va unan :
 Pe en carrons, pe war gezec,
’Wit va unan n’ valeen ket.
 Gwech-all, me am boa eur botou
Na weljac’h ket ho zalonou ;
 Na weljac’h ket ho zalonou,
Gant ar galons deuz ho goulou ;
 Gant ar galons arc’hant hac aour,
Mès breman, ziouas ! me ’zo paour.
 Me zonje d’in, pa zimêjenn,
Tôl labour ober na rancjenn,
 Met gwalc’hi ma daouarn, ho daou,
Mont d’ar pardon ha terri craou.
 Mes breman, me ranc ober waz,
Pilad al lann gant ma zreid noaz ;
 Pilad al lann gant ma zreid noaz,
Hac aliès ’m be fest ar vaz !
 Ann dud iaouanc, pa zimêont,
Feurmi eur jardin a dleont,
Ha lacad enhi pewar sort plant:
Melanconi, jalouzi ha tourmant ;
 Ha louzouen ’r basianted,
Ha mont aliès d’hi gweled.
 Ann dud iaouanc a zonj d’ezhe,
Couez ann aour melenn a vec ar gwez ;
 Couez ann aour melenn a vec ar gwez ;
Ann deliou melenn eo a ve ;
 Ann deliou melenn eo a ve O rei ho flas d’ar re newe.